sagorsarker/bangla-wikipedia huggingface dataset:
সাবেরা সোবহান সরকারি বালিকা উচ্চ বিদ্যালয়

সাবেরা সোবহান সরকারি বালিকা উচ্চ বিদ্যালয় ব্রাহ্মণবাড়িয়া শহরের অন্যতম একটি শিক্ষাপ্রতিষ্ঠান।
বিদ্যালয়টি ইউ আকারে ত্রিতল ভবন বিশিষ্ট। বিদ্যালয়ের অভ্যন্তরে একটি খেলার মাঠ রয়েছে। মাঠের উত্তর পূর্ব কোণে বাগানের পাশে একটি শহীদমিনার রয়েছে।
১৯৬৪ খ্রি. তৎকালীন মহকুমা প্রশাসক জনাব আব্দুস সোবহান মহোদয়ের সার্বিক সহযোগিতায় ও তৎকালীন পৌরসভা চেয়ারম্যান জনাব আজিজুর রহমান মোল্লা, মুন্সি আবদূল কাদির সহ শহরের অন্যান্য গণ্যমান্য ব্যক্তিবর্গের একান্ত প্রচেষ্টায় ব্রাহ্মণবাড়িয়াস্থ কান্দিপাড়া জামে মসজিদ সংলগ্ন মাঠে বিদ্যালয়টি সর্বপ্রথম প্রাতিষ্ঠানিক রুপ নেয় এবং তখনকার গভর্নিং বডির চেয়ারম্যান ছিলেন জনাব আজিজুর রহমান মোল্লা।
বিদ্যালয়টির নাম মহকুমা প্রশাসক মহোদয়ের সহধর্মিনীর নামে সাবেরা সোবহান বালিকা উচ্চ বিদ্যালয় নামকরণ করা হয়।
তখন প্রাক্তন জমিদার চন্নু মিয়া সাহেবের ছেলে (কাজীপাড়া) জনাব এনায়েত উল্লাহ সাহেব প্রথম প্রধান শিক্ষক হিসেবে নিয়োগপ্রাপ্ত হন। পরবর্তীতে জনাব আজিজুর রহমান মোল্লা ও বাবু উমেষ বণিক এর প্রচেষ্টায় বর্তমান স্থানে (উত্তর মৌড়াইল) বিদ্যালয়টিকে স্থানান্তর করা হয়।
১৯৬৪ সনে (১ম- ৬ষ্ঠ)শ্রেণি চালু করা হয়। পরবর্তীতে ১০ম শ্রেণি পর্যন্ত চালু করা হয় ও ৬ষ্ঠ- ১০ম শ্রেণি পর্যন্ত জাতীয়করণ হয় এবং সর্বমোট শাখা ছিল ১২টি । পরে ২০১০ খ্রি. বর্তমান সরকার বিদ্যালয়টিতে ডাবল শিফট চালু করে। বর্তমানে দিবা ১২টি শাখা ও প্রভাতি শিফটে ১০টি শাখা চালু আছে।
বিদ্যালয়টি জাতীয় পর্যায়ে বিভিন্ন সাংস্কৃতিক ও ক্রীড়া কর্মকাণ্ডে অংশগ্রহণ করে সুনামের সাথে ধারাবাহিকভাবে বিভিন্ন পদক অর্জন করে আসছে।
বিদ্যালয়টি ব্রাহ্মণবাড়িয়া শহরের প্রাণকেন্দ্র উত্তর মৌড়াইল, বণিক পাড়া, গোকর্ণ রোডের পাশে অবস্থিত।
ওয়াঘাজ জেলা

ওয়াঘাজ আফগানিস্তানে গজনি প্রদেশ একটি জেলা। এটি ২০০৫ সালে মুকুর জেলা অংশ হিসেবে গঠন করা হয়েছিল, এবং এখানকার আনুমানিক জনসংখ্যা প্রায় ২৭,৯০০ জন এর মত। জেলাটির কেন্দ্রীয় শহরের নাম হচ্ছে ওয়াঘাজ, যেটি অবস্থান করছে।
২০০৩ সালে রানা খিল বয়েজ এবং গার্লস স্কুল পুনঃনির্মাণ করা হয়। স্কুলের ভবনের পুনর্বাসনের জন্য স্কুল অব হোপ কর্তৃ তহবিল সরবরাহ করা হয়েছিল।
২০০৯ সালের আদমশুমারির আনুমানিক হিসাব অনুযায়ী জেলাটির জনসংখ্যা ছিল প্রায় ২৭,৯০০ জন এর মত। এর মধ্যে ৯০% তাজিক এবং ১০% অন্যান্য সম্প্রদায়ের।
ঘূর্ণিঝড় তিতলি

ঘূর্ণিঝড় তিতলি হল ২০১৮ খ্রিষ্টাব্দে উত্তর ভারত মহাসাগরে জন্ম নেয়া প্রথম ঘূর্ণিঝড়। ঘূর্ণিঝড়টি জন্ম নেয় ৬-৯ অক্টোবর ভারতের কলকাতা থেকে ৮০০ কিলোমিটার ( মাইল) দক্ষিণে। ঘূর্ণিঝড়টি আঘাত হানে ১১ অক্টোবর ভারতের ওড়িশা ও অন্ধ্রপ্রদেশ রাজ্যে।
তিতলি শব্দের অর্থ প্রজাপতি। দক্ষিণ পূর্ব এশিয়ার ঘূর্ণিঝড় সমূহের নাম দিয়ে থাকে এই অঞ্চলের বিভিন্ন দেশ। ক্রান্তীয় সাইক্লোন তিতলির নাম দিয়েছে পাকিস্তান। তিতলির আগে গঠিত হওয়া সাইক্লোনধর্মী ঝড়টির নাম দেয়া হয়েছিলো লুবান যা ওমানের দেয়া। এই অঞ্চলের পরবর্তী ঘূূর্ণিঝড়ের নাম হবে গাজা যা থাইল্যান্ডের দেয়া।
ভারতের আবহাওয়া অধিদফতর জানায় বৃহস্পতিবার সকালে ঊড়িষ্যার গোপালপুরের কাছে আঘাত হানে ঘূর্ণিঝড় তিতলি। অন্ধ্র প্রদেশের শ্রীকাকুলাম জেলায় আঘাত হানার সময় ‘তিতলি’র গতিবেগ ছিল ঘণ্টায় ১৪০ থেকে ১৬০ কিলোমিটার পর্যন্ত। অন্ধ্রে প্রলয়কাণ্ড চালিয়ে উত্তরের দিকে এসে উড়িষ্যার গানজাম জেলায় আছড়ে পড়ার সময় এর তীব্রতা কিছুটা কমে যায়। সেসময় এর গতিবেগ ছিল ঘণ্টায় ১০২ কিলোমিটার পর্যন্ত।
ঘূর্ণিঝড় তিতলির কারণে উপকূলীয় জেলা বরিশাল, পটুয়াখালী, বরগুনা, ঝালকাঠী, পিরোজপুর, বাগেরহাট, সাতক্ষীরা, খুলনা, কক্সবাজার, চট্টগ্রাম, নোয়াখালী, লক্ষ্মীপুর, ফেনী, ভোলা, চাঁদপুর, মাদারীপুর, গোপালগঞ্জ, ফরিদপুর, শরীয়তপুরের সরকারি কর্মকর্তা-কর্মচারীদের সাপ্তাহিক ছুটি বাতিল করা হয়।
জনা খান জেলা

জনা খান জেলা আফগানিস্তানের গজনি প্রদেশের একটি পাহাড়ী জেলা। এখানে প্রায় ১২,০০০ এর মত লোকের বসবাস (যেখানে প্রায় ১০০% পশতুন সম্প্রদায়ের)। জেলাটির কেন্দ্রীয় শহরের নাম হচ্ছে দাদো।
আফগানিস্তানের অন্যান্য জেলার মত প্রধান সমস্যা হচ্ছে অব্যাহত খরা। এটা মারাত্মকভাবে কৃষি, আয়ের মূল উৎসকে প্রভাবিত করে। স্বাস্থ্য খাত ও শিক্ষা খাতের বিশেষ উন্নতি প্রয়োজন।
২০০২ সালে ভূমি অব্যবস্থার কারণে মাত্র ২০% আবাদযোগ্য জমি চাষাবাদ করা হয়। তারপরেও নিম্নোক্ত ফসলসমূহ চাষাবাদ এবং পশু পালন করা হয়ঃ
মির্জা আব্বাস মহিলা কলেজ

মির্জা আব্বাস মহিলা কলেজ শাহজাহানপুর ঢাকা বাংলাদেশের একটি বেসরকারি কলেজ । এই কলেজটি "মির্জা আব্বাস মহিলা কলেজ" নামে পরিচিত।
অনার্স কোর্সে ভর্তি হওয়ার জন্য জাতীয় বিশ্ববিদ্যালয়ের নীতিমালা অনুযায়ী এস.এস.সি এবং এইচ.এস.সি উভয় পরীক্ষায় গড়ে জিপিএ ৪.০০ থাকতে হয়। আর মাস্টার্সের ভর্তি অনার্সের ফলাফলের উপর ভিত্তি করে নির্ধারিত হয়।
জোয়ী কিং

জোয়ী লেন কিং (জন্ম জুলাই ৩০, ১৯৯৯) হলেন একজন মার্কিন অভিনেত্রী। তিনি ২০১০ সালে মুক্তিপ্রাপ্ত পারিবারিক ঘটনাবহুল এবং উত্তেজনাপূর্ণ কাহিনী সমৃদ্ধ মার্কিন হাস্যরস চলচ্চিত্র "রামোনা এন্ড বিজাস"-এ "রামোনা কুইম্বলি" হিসেবে অভিনয় করেন, যেটি মার্কিন লেখিকা বেভার্লি ক্লেরি-এর ১৯৫৫ সালের প্রকাশিত উপন্যাস "রামোনা এন্ড বিজাস" অবলম্বনে তৈরী করা হয়। এছাড়াও তিনি ২০১৩ সালে মুক্তিপ্রাপ্ত কল্পনাপ্রবণ এবং উত্তেজনাপ্রবণ কাহিনী সমৃদ্ধ জনপ্রিয় মার্কিন চলচ্চিত্র "ওজ দ্য গ্রেট এন্ড পাওয়ারফুল", একই বছর মুক্তিপ্রাপ্ত জনপ্রিয় অতিপ্রাকৃত ঘটনা সমৃদ্ধ মার্কিন চলচ্চিত্র "দ্য কনজুরিও", একই বছর মুক্তি পাওয়া রাজনৈতিক এবং রণ কাহিনী সমৃদ্ধ মার্কিন চলচ্চিত্র "হোয়াইট হাউজ ডাউন", ২০১৮ সালে মুক্তিপ্রাপ্ত রোমান্টিক কাহিনীর মার্কিন চলচ্চিত্র "দ্য কিসিং বুথ", এবং ২০১৭ সালে মুক্তি পাওয়া অতিপ্রাকৃত ঘটনার চলচ্চিত্র "উইশ আপন"-এর মত চলচ্চিত্রে অভিনয় করেছেন।
জোয়ী কিং, জনপ্রিয় মার্কিন অভিনেতা এডাম স্লেন্ডার-এর সাথে "রেন ওভার মি" এবং "কোয়ারেন্টাইন" চলচ্চিত্র সমূহে অভিনয় করেছেন। তিনি ২০০৮ সালে মুক্তিপ্রাপ্ত মার্কিন অ্যানিমিশন ভিত্তিক চলচ্চিত্র "হর্থন হিয়ার্স এ্য হু!"-এ ইয়োলো ফার বল কেটি নামক চরিত্রটির কন্ঠ প্রদান করেন, এছাড়াও ২০০৯ সালে মুক্তিপ্রাপ্ত জনপ্রিয় মার্কিন অ্যানিমিশন ভিত্তিক চলচ্চিত্র ""-এ বিভার নামক চরিত্রটির কন্ঠ পদান করেন। ২০১০ সালে তিনি মার্কিন টেলিভিশন চ্যানেল সিবিএস-এ প্রচারিত অতিপ্রকৃত দৃশ্যকাব্যের ধারাবাহিক "গোস্ট হুইস্পারার"-এ অতিথি ভূমিকায় অভিনয় করেন। এছাড়াও তিনি ডিজনি চ্যানেল-এ প্রচারিত হাস্যরস ধারাবাহিক "দ্য স্যুট লাইফ অব জ্যাক এন্ড কোডি"-এ এমিলি ম্যাসন হিসেবে দুটি পর্বে অভিনয় করেছেন। ছোট পর্দায় তার অন্য উপস্থিতি সমূহ গুলো হল "এন্টোরেইজ", "", এবং "মিডিয়াম"।
এছাড়াও কিংকে, জনপ্রিয় মার্কিন চলচ্চিত্র ""-এ অভিনয় করতে দেখা যায়, সেখানে তিনি একটি মেয়ের চরিত্রে অভিনয় করেন যার নাম ছিল ক্রিস্টেন। এবং ২০১১ সালেও, তিনি আরেক জনপ্রিয় মার্কিন চলচ্চিত্র "ক্রেইজি, স্টুপিড, লাভ."-এ পার্শ চরিত্রে অভিনয় করেন, এর সাথে জনপ্রিয় মার্কিন গায়িকা টেইলর সুইফট-এর "মিন"শিরোনামে গানের ভিডিওতে তাকে দেখা যায়, গানের ভিডিওটিতে তাকে একজন কিশোরী ছাত্রী হিসেবে হাজির হতে দেখা যায় যে তার স্কুলের স্বয়ংপরিবেশন ভোজনালয়ে তার সমকক্ষ বয়সী একজনের দ্বারা প্রত্যাক্ষাত হতে দেখা যায়।
কিং, জনপ্রিয় ইংরেজ চলচ্চিত্র পরিচালক ক্রিস্টোফার নোলান-এর জনপ্রিয় সুপারহিরো ভিত্তিক চলচ্চিত্র ধারাবাহিক ব্যাটম্যান-এর তৃতীয় চলচ্চিত্র ধারাবাহিক, "দ্য ডার্ক নাইট রাইজেস" (২০১২) এর একটি চরিত্রে অভিনয় করেছেন, তিনি সেখানে তরুনী তালিয়া আল গুল হিসেবে অভিনয় করেছেন।
২০১৬ সালে কিং, দৃশ্যকাব্যিক চলচ্চিত্র "পসিবলিটি অব ফায়ারফ্লাইস"-এ অভিনীত জনপ্রিয় মার্কিন অভিনেত্রী কোর্টনি লাভ-এর চরিত্রের কন্যা হিসেবে অভিনয় করেছেন। তিনি ২০১৭ সালে মুক্তিপ্রাপ্ত অধীরতামূলক মার্কিন চলচ্চিত্র "উইশ আপন"-এর মূল ভূমিকায় ক্লারি হিসেবে অভিনয় করেছেন।
কিং, মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস শহরে জন্মগ্রহণ করেন। তার দু'জন বড়বোন রয়েছেন, তারা হলেন অভিনেত্রী কেলি এবং হান্টার কিং। কিং নিদৃষ্ট করেন: "তিনি আংশিক ইহুদি এবং আংশিক খ্রীস্টান, তবে, আমি অধিকাংশ ক্ষেত্রেই ইহুদি"
ট্রিপল এক্স সিনড্রোম

ট্রিপল এক্স সিনড্রোম, ট্রাইসোমি এক্স এবং ৪৭, XXX নামেও পরিচিত, এক্ষেত্রে একটি নারীর প্রতিটি কোষে অতিরিক্ত x ক্রোমোজোম উপস্থিতি থাকে। এই রোগে আক্রান্ত মহিলাদের প্রায়শই গড় উচ্চতার থেকে বেশি লম্বা। সাধারণত অন্য কোন শারীরিক পার্থক্য থাকে না এবং প্রজনন স্বাভাবিক হয়। এই রোগের কারণে পেশী টোন কমে যায়, কিডনির সমস্যা দেখা দেয়।
ট্রিপল এক্স সিনড্রোমে একটি অতিরিক্র এক্স ক্রোমোজোম অতিরিক্ত তৈরি হয়। ট্রিপল এক্সটি প্রাথমিকভাবে মায়ের প্রজনন কোষের বিভাজন বা প্রাথমিক বিকাশের সময় কোষ বিভাজনের সময় এটি হতে পারে। এটি সাধারণত এক প্রজন্ম থেকে পরবর্তীতে উত্তরাধিকারসূত্রে পাওয়া যায় না। এটি এমন একটি ফর্ম যেখানে শরীরের কোষগুলির মাত্র এক শতাংশ XXX রুপে থাকতে পারে। রোগ নির্ণয় করা হয় ক্রোমোসোমাল বিশ্লেষণ দ্বারা।
এই রোগের চিকিৎসার মধ্যে বক্তৃতা থেরাপি, শারীরিক থেরাপি, এবং পরামর্শ অন্তর্ভুক্ত হতে পারে। এটি প্রতি ১,০০০ নারী জন্মের মধ্যে ১ জনের ক্ষেত্রে ঘটে। এটি অনুমান করা হয় যে ৯০% ক্ষতিগ্রস্তদের নির্ণয় করা হয় না কারণ তাদের কোনও উপসর্গ থাকেনা বা মাত্র কয়েকটি উপসর্গ থাকে। এটি প্রথম ১৯৫৯ সালে চিহ্নিত করা হয়েছিল।
একটি স্থিতিশীল বাড়ির পরিবেশ উপসর্গের কিছু উন্নত করতে পারে।
ট্রিপল এক্স সিনড্রোম প্রায় ১,০০০ টি মেয়েদের মধ্যে ১ জনের মধ্যে দেখা দেয়। ট্রিপল এক্স সিনড্রোম প্রতিদিনই গড়ে পাঁচ থেকে দশটি মেয়ে মার্কিন যুক্তরাষ্ট্রে জন্ম নেয়।
৪৭, XXX ক্রিয়োটাইপ সহ একটি মহিলার প্রথম প্রতিবেদনটি প্রকাশিত হয় প্যাট্রিসিয়া এ. জ্যাকব্স, এট আল. দ্বারা ১৯৫৯ সালে স্কটল্যান্ডের এডিনবার্গের ওয়েস্টার্ন জেনারেল হাসপাতালে থেকে। এটি ৩৫ বছর বয়সী, ৫ ফিট ৯ ইঞ্চি (১৭৬ সেমি) লম্বা, ১২৮ পাউন্ড (৫৮.২ কেজি) ওজনের মহিলা, যিনি ১৯ বছর বয়সে অকালীন ডিম্বাশয় ব্যর্থতার শিকার হন; তার মা ছিলেন ৪১ বছর বয়সী এবং তার বাবার বয়স ছিল ৪০। জ্যাকবস এট আল. ৪৭, XXX মহিলাটিকে "সুপারফিমেল" বলে ছিলেন, যেটি অবিলম্বে সমালোচনা করা হয়েছিল, গ্রহণযোগ্যতা অর্জন করে নি, এবং ভুল অনুমানের উপর ভিত্তি করে তৈরি হয়েছিল যে স্তন্যপায়ীদের যৌন-সংকোচনের ব্যবস্থা ডোসোসফিলা ফল মাছির মতোই ছিল। অক্সফোর্ড ইংরেজি অভিধানের চিকিৎসা পদে থাকা প্রধান পরামর্শদাতা ব্রিটিশ প্যাথোলজিস্ট এবং জেনেটিকস্ট বার্নার্ড লেনক্স এই শব্দটিকে "XXX সিনড্রোম" বলে উল্লেখ করেছেন।
আব্দুস সালাম পিন্টু

আব্দুস সালাম পিন্টু হলেন একজন বাংলাদেশী রাজনীতিবিদ। তিনি বাংলাদেশ জাতীয়তাবাদী দলের (বিএনপি) ভাইস চেয়ারম্যান ও সাবেক উপ-শিক্ষামন্ত্রী ছিলেন।
পিন্টু ২০০১ থেকে ২০০৩ সাল পর্যন্ত শিক্ষা মন্ত্রণালয়ের উপমন্ত্রী হিসেবে দায়িত্ব পালন করেন। এরপর তিনি ২০০৩ থেকে ২০০৬ সাল পর্যন্ত শিল্প মন্ত্রণালয়ের উপমন্ত্রী হিসেবে দায়িত্ব পালন করেন। ২১শে আগস্ট ২০০৪ গ্রেনেড হামলার সঙ্গে সম্পৃক্ততা থাকায়, ঐ মামলায় তাকে গ্রেফতার করা হয়। ২০২৪ সালের ১ ডিসেম্বর তিনি এই মামলায় হাইকোর্ট থেকে খালাস পান। ২০১৬ সালে বিএনপির নির্বাহী কমিটির ভাইস-চেয়ারম্যান নিযুক্ত হন। তার ভাই মাওলানা তাজউদ্দিন হরকাতুল জিহাদ আল ইসলামীর প্রতিষ্ঠাতা নেতাদের মধ্যে একজন। ২০১৬ সালে কারাগারে বন্দি থাকা অবস্থায় তিনি বিএনপি'র নির্বাহী কমিটির ভাইস-চেয়ারম্যান নির্বাচিত হন। কেন্দ্রীয় বিএনপির প্রচার সম্পাদক সুলতান সালাউদ্দিন তার ছোট ভাই।
টাঙ্গাইল জেলা বিএনপির প্রতিষ্ঠাতা সাধারণ সম্পাদক আবদুস সালাম পিন্টু ১৯৯১, ১৯৯৬ সালের ১৫ ফেব্রুয়ারি ও ২০০১ সালের জাতীয় সংসদ নির্বাচনে টাঙ্গাইল-২ (গোপালপুর-ভূঞাপুর) আসন থেকে সংসদ সদস্য নির্বাচিত হয়েছিলেন। ২০০১ সালে তিনি শিক্ষা উপমন্ত্রীর দায়িত্ব পান।
২০০৮ সালে তিনি ২১ আগস্ট গ্রেনেড হামলার মামলায় গ্রেপ্তার হন তিনি। ২১ আগস্ট গ্রেনেড হামলার মামলায় ফাঁসির দণ্ডপ্রাপ্ত হয়ে তখন থেকেই তিনি কারাগারেই ছিলেন। প্রায় ১৭ বছর পর ২০২৪ সালের ২৪ ডিসেম্বর কাশিমপুর কেন্দ্রীয় কারাগার থেকে তিনি মুক্তি পান।
ডাব্লিউডাব্লিউই সুপার শোডাউন

সুপার শোডাউন (মূলত সুপার শো-ডাউন হিসাবে শৈলীকৃত) হলো একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান, যেটি ডাব্লিউডাব্লিউই প্রতি বছর আয়োজন করে থাকে। এটি একটি কানেটিকাট ভিত্তিক প্রচারণা এবং সরাসরি সম্প্রচারের পাশাপাশি ডাব্লিউডাব্লিউই নেটওয়ার্ক এবং প্রতি-দর্শনে-পরিশোধের মাধ্যমে এটি পাওয়া যায়।
এই অনুষ্ঠানটি ২০১৮ সালে প্রতিষ্ঠিত হয়েছে এবং কেবলমাত্র মার্কিন যুক্তরাষ্ট্রের বাইরের দেশের স্টেডিয়ামগুলোতে এটি অনুষ্ঠিত হয়ে থাকে। প্রথম অনুষ্ঠানটি অস্ট্রেলিয়ায় অনুষ্ঠিত হয়েছিল এবং এরপরের সকল অনুষ্ঠান সৌদি আরবে অনুষ্ঠিত হয়েছে।
মুফতি আব্দুল হান্নান

মুফতি আব্দুল হান্নান ছিলেন একজন বাংলাদেশী সন্ত্রাসী ও হরকাতুল-উল-জিহাদ আল-ইসলামী বাংলাদেশ শাখার প্রধান। একাধিক অপরাধের জন্য তিনি মৃত্যুদণ্ডে দণ্ডিত হন এবং ২০১৭ সালের ১২ই এপ্রিল তাকে ফাঁসিতে ঝুলিয়ে মৃত্যুদণ্ড কার্যকর করা হয়।
মুফতি আব্দুল হান্নানের সোভিয়েত ইউনিয়ননের বিরুদ্ধে আফগান যুদ্ধের সংশ্লিষ্টতা আছে বলে মনে করা হয়। তিনি পাকিস্তানের পেশাওয়ার থেকে প্রশিক্ষণ গ্রহণ করেন এবং ৬ মাস ভারতের উত্তরপ্রদেশে সেমিনারে অতিবাহিত করেন। তিনি হরকাতুল-জিহাদ-আল-ইসলামী-এর বাংলাদেশ শাখার প্রধান ছিলেন। তাকে ১ অক্টোবর ২০০৫ সালে গ্রেফতার করা হয়।
হান্নানকে ২০১৭ সালের ১২ই এপ্রিল বাংলাদেশ সময় রাত ১০টায় ফাঁসিতে ঝুলিয়ে মৃত্যুদণ্ড কার্যকর করা হয় কাশিমপুর কারাগারে। ব্রিটিশ হাইকমিশনার হত্যাচেষ্টা মামলায় তাকে এই মৃত্যুদণ্ড কার্যকর করা।
তাকি তাকি (গান)

"তাকি তাকি" হলো ফরাসি সঙ্গীত শিল্পী ডিজে স্নেক, মার্কিন গায়িকা সেলিনা গোমেজ, পুয়ের্তো রিকান গায়ক ওজুনা এবং মার্কিন র‍্যাপার কার্ডি বির একটি গান। এটি ২০১৯ সালের ২৮শে সেপ্টেম্বর তারিখে মুক্তি পেয়েছে।
২০১৮ সালের জুলাই মাসে, কার্ডি বি নিশ্চিত করেন যে তিনি ডিজে স্নেক, ওজুনা এবং একজন তৃতীয় রহস্যময়ী অতিথির সাথে একটি গানে কাজ করবেন। পরবর্তী মাসে, সেলিনা গোমেজ এবং কার্ডি বি লস অ্যাঞ্জেলেসে চিত্রায়িত এই গানের চিত্রসংগীতের অন্তরালের একটি ছবি প্রকাশ করেন। ১৭ই সেপ্টেম্বর তারিখে, ডিজে স্নেক এই গানের মুক্তি তারিখ ঘোষণা করেন।
"তাকি তাকি" হলো একটি লাতিন ও রেগেটন সঙ্গীত। ওজুনা এই গানটি শুরু করেন এবং হুকটি পরিবেশন করেন, পরবর্তীতে কার্ডি বি এবং সেলিনা গোমেজ ইংরেজি এবং স্পেনীয় ভাষায় তাদের অংশ পরিবেশন করেন। এই গানটির দৈর্ঘ্য হচ্ছে ৩ মিনিট ৩২ সেকেন্ড।
এই গানটির চিত্রসংগীতের পরিচালনা করেছেন কলিন টিলে। এটি ২০১৮ সালের ৯ই অক্টোবর প্রকাশ করা হয়। ২০১৮ আমেরিকান সঙ্গীত পুরস্কার-এ এই গানের একটি ছোট অংশ প্রকাশ করা হয়েছিল। এই গানের চিত্রসংগীতের সেট হচ্ছে রহস্যদঘাটনের পরের বিশ্ব।
মার্কিন যুক্তরাষ্ট্রে, "তাকি তাকি" হট লাতিন গানের তালিকার ১ নম্বরে অভিষেক করে, যেখানে ওজুনা তার নিজের গান "তে বোতে"-কে প্রতিস্থাপন করে। একই সাথে এই গানটি বিলবোর্ড হট ১০০-এর ২৭ নম্বরে অবস্থান করে। এই গানটি কার্ডি বিকে প্রথম র‍্যাপ সঙ্গীতশিল্পী হিসেবে স্পোটিফাই গ্লোবাল ৫০ তালিকার শীর্ষে উঠতে সাহায্য করে।
জোড়ি ব্রেকার্স

জোড়ি ব্রেকার্স (, ) হচ্ছে ২০১২ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটিতে মাধবন এবং বিপাশা বসু মুখ্য ভূমিকায় অভিনয় করেন, এছাড়াও ছিলেন অমি বৈদ্য, দীপান্বিতা শর্মা এবং মিলিন্দ সোমন। চলচ্চিত্রটির পরিচালক ছিলেন অশ্বিনী চৌধুরী। চলচ্চিত্রটির নাম প্রথমে "শাদী ফাস্ট ফরোয়ার্ড" রাখার কথা ভাবা হয়েছিলো। ২০১২ সালের ২৪শে ফেব্রুয়ারি চলচ্চিত্রটি প্রেক্ষাগৃহে মুক্তি পেয়েছিলো।
এদিত পিয়াফ

এদিত পিয়াফ (; জন্ম: এদিত জোভান্না গাসোঁ, ১৯ ডিসেম্বর ১৯১৫ - ১০ অক্টোবর ১৯৬৩) ছিলেন একজন ফরাসি সঙ্গীতশিল্পী, গীতিকার, কাবারে গায়িকা ও চলচ্চিত্র অভিনেত্রী। তিনি ফ্রান্সের জাতীয় শান্তোজ ও দেশের অন্যতম খ্যাতিসম্পন্ন আন্তর্জাতিক তারকা ছিলেন।
পিয়াফের সঙ্গীতসমূহ বেশিরভাগ সময় আত্মজীবনীমূলক হত এবং তিনি প্রেম ও বিরহ সম্পর্কিত শাঁসাঁ ও টর্চ ব্যালাডে প্রসিদ্ধ ছিলেন। তার সবচেয়ে বিখ্যাত গানসমূহ হল "লা ভি অঁ রোজ" (১৯৪৬), "নোঁ, জ্য ন্য র‍্যগ্রেত রিয়ঁ" (১৯৬০), "হ্যুমন অ লামুর" (১৯৪৯), "মিলর" (১৯৫৯), "লা ফুল" (১৯৫৭), "লাক্কোরদেনিস্ত" (১৯৪০), এবং "পাদাম, পাদাম..." (১৯৫১)।
১৯৬৩ সালে তার মৃত্যুর পর তার জীবনী অবলম্বনে কয়েকটি বই রচিত হয়েছে এবং চলচ্চিত্র নির্মিত হয়েছে, তন্মধ্যে রয়েছে ২০১৭ সালের একাডেমি পুরস্কার বিজয়ী "লা ভি অঁ রোজ"।
ম্যাথু ফ্লেমিং

ম্যাথু ভ্যালেন্টাইন ফ্লেমিং (; জন্ম: ১২ ডিসেম্বর, ১৯৬৪) চেশায়ারের ম্যাকক্লেসফিল্ড এলাকায় জন্মগ্রহণকারী প্রথিতযশা ও সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯৭ থেকে ১৯৯৮ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ক্রিকেটে কেন্টের প্রতিনিধিত্ব করেছেন। দলে তিনি মূলতঃ অল-রাউন্ডারের দায়িত্ব পালন করতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে দক্ষতা দেখিয়েছেন ম্যাথু ফ্লেমিং।
প্রথম-শ্রেণীর ক্রিকেটে প্রথম দুই বলে ছক্কা হাঁকিয়ে যাত্রা শুরু করেন। ১৯৯৭ থেকে ১৯৯৮ সময়কালে সংক্ষিপ্তকালের জন্য ইংল্যান্ড দলের পক্ষে ১১টি একদিনের আন্তর্জাতিকে অংশ নিয়েছেন ম্যাথু ফ্লেমিং। বেশ কয়েক মৌসুম কেন্ট দলের নেতৃত্বে ছিলেন।
একদিনের খেলায় আক্রমণধর্মী ও মিডিয়াম পেস বোলিংয়ে দক্ষ ও কার্যকরী অল-রাউন্ডারে পরিণত হন তিনি।
অবসর পরবর্তী সময়কালে ২০১৬ থেকে ২০১৭ সাল পর্যন্ত মেরিলেবোন ক্রিকেট ক্লাবের সভাপতির দায়িত্ব পালন করেছেন ম্যাথু ফ্লেমিং।
ম্যাথু ফ্লেমিংয়ের প্রপিতামহ চার্লস লেসলি ১৮৮০-এর দশকে ইংল্যান্ড ও মিডলসেক্সের পক্ষে প্রথম-শ্রেণীর ক্রিকেট খেলেছেন। জেমস বন্ডের রচয়িতা ইয়ান ফ্লেমিং সম্পর্কে তার আত্মীয়।
ম্যানড্রিভা লিনাক্স

ম্যানড্রিভা লিনাক্স () ম্যানড্রিভার একটি লিনাক্স ডিস্ট্রিবিউশন ছিলো। এটি আরপমি ব্যবহার করতো।
প্রতিটি মুক্তির ভিত্তি হালনাগাদের (লিনাক্স কার্নেল, সিস্টেম সফটওয়্যার ইত্যাদি) জন্যে জীবনকাল ছিলো ১৮ মাস, আর ডেস্কটপ হালনাগাদের (উইন্ডো ম্যানেজার, ডেস্কটপ পরিবেশ, ওয়েব ব্রাউজার ইত্যাদি) জন্যে ১২ মাস। সার্ভার পণ্যগুলো তাদের মুক্তি থেকে কমপক্ষে ৫ বছর পর্যন্ত হালনাগাদ পেতো।
ম্যানড্রিভা লিনাক্সের শেষ মুক্তি ছিলো আগিস্ট ২০১১ সালে। অধিকাংশ ডেভেলপারই মাজিয়া প্রকল্পে অংশগ্রহণ করে। পরবর্তীতে, বাদবাকী ডেভেলপাররা কমুনিটি সদস্যদের সাথে এক হয় ওপেনম্যানডতিভা গঠন করেন।
ইলিয়াস জাভেদ

ইলিয়াস জাভেদ (জন্ম: ১৯৪৯ সালে) একজন বাংলাদেশী অভিনয়শিল্পী এবং নৃত্য পরিচালক।তার আসল নাম রাজা মোহাম্মদ ইলিয়াস। নৃত্য পরিচালনা দিয়ে চলচ্চিত্র জগতে অভিষেক ঘটলেও পরবর্তিতে নায়ক হিসেবে প্রধান চরিত্রে অভিনয় করেন শতাধিক চলচ্চিত্রে। তিনি তার অনেক কাজের মধ্যে "দোস্ত দুশমন", "অন্ধ প্রেম", এবং "রাজলক্ষ্মী শ্রীকান্ত" চলচ্চিত্রের জন্য বেশি পরিচিত। তার অভিনয় জীবনের সেরা সাফল্য আসে "নিশান" চলচ্চিত্রের মধ্য দিয়ে।১৯৬৮ সালে জাভেদ অভিনীত প্রথম উর্দু সিনেমা "পায়েল" সিনেমা মুক্তি পেয়েছিলো।এই সিনেমার মাধ্যমে তার বড় পর্দায় অভিষেক ঘটে।পরিচালক মুস্তাফিজ তার নাম জাভেদ দিয়েছিলো।পরে "পায়েল" চলচ্চিত্রটি বাংলাতে "নুপুর" নামে ডাবিং করা হয়।
ব‍্যক্তি জীবনে তিনি ১৯৮৪ সালের ১২ই জানুয়ারি চিত্রনায়িকা ডলি চৌধুরীকে বিয়ে করেন।"চন্দন দ্বীপের রাজকন‍্যা" ছবিতে অভিনয় করতে গিয়ে তারা একে অপরের প্রেমে পড়েন।এই প্রেম একসময় বিয়েতে পরিণত হয়।তবে বিয়ের অনেক বছর পার হয়ে গেলে ও এই দম্পতি এখনো নিঃসন্তান।
জাভেদ ১৯৪৪ সালে আফগানিস্তানের পেশোয়ারে জন্মগ্রহণ করেন। পরে তিনি স্বপরিবারে সেখান থেকে পাঞ্জাবে চলে আসেন। তার পিতা রাজা মুহাম্মদ আফজন ধার্মিক ব্যক্তি ছিলেন। তিনি চাইতেন তার পুত্র ব্যবসা বা কোন চাকরিতে যোগদান করুক। কিন্তু জাভেদ নৃত্যে এবং পরবর্তীকালে অভিনয়েও আগ্রহী হয়ে ওঠেন।
১৯৬৩ সালে ১৪বছর বয়সে তিনি পাঞ্জাব থেকে পূর্ব পাকিস্তানের (বর্তমান বাংলাদেশ) ঢাকায় চলে আসেন এবং ঢাকাই চলচ্চিত্রে নৃত্য পরিচালক হিসেবে তার কর্মজীবন শুরু করেন। ১৯৬৪ সালে উর্দু ভাষার চলচ্চিত্র "নয়ি জিন্দেগি" দিয়ে তার অভিনয় জীবন শুরু হয়।
জ্যাক হেমিংওয়ে

জন হ্যাডলি নিকানর "জ্যাক" হেমিংওয়ে (; ১০ অক্টোবর ১৯২৩ - ১ ডিসেম্বর ২০০০) ছিলেন একজন কানাডীয়-মার্কিন মৎস্য শিকারী, সংরক্ষণবাদী ও লেখক। তিনি নোবেল পুরস্কার বিজয়ী মার্কিন কথাসাহিত্যিক আর্নেস্ট হেমিংওয়ের জ্যেষ্ঠ পুত্র। তিনি ও তার সৎমা ম্যারি ওয়েলশ মিলে ১৯২০-এর দশকে প্যারিসের জীবন নিয়ে রচিত তার পিতার স্মৃতিকথা "আ মুভেবল ফিস্ট" (১৯৬৪)-এর সম্পাদনা করেন, যা আর্নেস্ট হেমিংওয়ের মৃত্যুর তিন বছর পর প্রকাশিত হয়। এছাড়া তিনি দুটি আত্মজীবনী রচনা করেন, সেগুলো হল "মিসঅ্যাডভেঞ্চারস অব আ ফ্লাই ফিশারম্যান: মাই লাইফ উইথ অ্যান্ড উইদাউট পাপা" (১৯৮৬) এবং "আ লাইফ ওয়ার্থ লিভিং: দি অ্যাডভেঞ্চারস অব আ প্যাশনেট স্পোর্টসম্যান" (২০০২)।
জ্যাক হেমিংওয়ে ১৯২৩ সালের ১০ই অক্টোবর কানাডার অন্টারিওর টরন্টো শহরে জন্মগ্রহণ করেন। তিনি মার্কিন লেখক আর্নেস্ট হেমিংওয়ে ও তার প্রথম স্ত্রী হ্যাডলি রিচার্ডসনের একমাত্র সন্তান। প্যাট্রিক ও গ্রেগরি হেমিংওয়ে তার দুই সৎ ভাই। তার নামের অংশগুলো তার নামের নাম এবং বিখ্যাত ম্যাটাডর নিকানর ভিয়ালতা ই সেরেসের নাম থেকে নেওয়া হয়। গারট্রুড স্টেইন ও অ্যালিস বি. টকলাস তার ধর্মমাতা ছিলেন।
যখন তিনি হামাগুড়ি দিতে শিখেন তখন তার টেডি-বিয়ারের মত আচরণের জন্য তাকে তার মাতা "বাম্বি" বলে ডাকতেন। তার শৈশব কাটে প্যারিস ও অস্ট্রীয় আল্পস পর্বতের পাদদেশে এবং এসময়ে তিনি এজরা পাউন্ড, জেমস জয়েস, ক্লার্ক গেবল, গ্যারি কুপার ও ইংরিদ বারিমানদের সাথে সময় কাটানোর সুযোগ পান।
ঠাকুরগাঁও জেলার শিক্ষাপ্রতিষ্ঠানের তালিকা

ঠাকুরগাঁও জেলা বাংলাদেশের উত্তর-পশ্চিমাঞ্চলের রংপুর বিভাগের একটি প্রশাসনিক অঞ্চল। এটি দেশের সর্বউত্তরের জেলা শহর। ঠাকুরগাঁও সদর, পীরগঞ্জ, বালিয়াডাঙ্গী, রানীশংকৈল ও হরিপুর - এই পাঁচটি উপজেলার সমন্বয়ে গঠিত ঠাকুরগাঁও জেলায় মোট ৪১৯টি উচ্চ বিদ্যালয় রয়েছে। এটি ঠাকুরগাঁও জেলার উপজেলা ভিত্তিক বিদ্যালয়সমূহের একটি সাধারণ তালিকা।
জনশুমারি ও গৃহগণনা-২০২২ অনুসারে এ জেলার শিক্ষার হার ৭৪.৩৮%।
জয়পুরহাট সরকারি কলেজ

জয়পুরহাট সরকারি কলেজ জয়পুরহাট জেলার একটি সরকারি উচ্চশিক্ষা প্রতিষ্ঠান। এটি জয়পুরহাট রেলওয়ে স্টেশন এর কাছাকাছি অবস্থিত এবং ১৭ নভেম্বর, ১৯৬৩ সালে প্রতিষ্ঠিত হয়। বর্তমানে এই কলেজে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, স্নাতক (পাস) কোর্স, ১৩টি বিষয়ে স্নাতক (সম্মান) এবং ১৩টি বিষয়ে স্নাতকোত্তর কোর্স চালু আছে। ২০২৪ সালের তথ্য অনুযায়ী, এখানে মোট ১১,৪৭৯ জন শিক্ষার্থী অধ্যয়ন করছে।
১৯৬৩ সালের ১৭ নভেম্বর উত্তরাঞ্চলের রেলস্টেশন প্ল্যাটফর্মের পাশে জয়পুর হানুমান কক্ষসা বাজলার একটি পুরনো পাটের গুদামে প্রথম কলেজটি প্রতিষ্ঠিত হয়। শুরুতে উচ্চ মাধ্যমিক ও স্নাতক (পাশ) কোর্সে শিক্ষা প্রদান শুরু হয়। ১৯৬৬ সালে রেলস্টেশনের পশ্চিম পাশে নতুন ভবন নির্মাণের পর কলেজটি সেখানে স্থানান্তরিত হয়। ১৯৮০ সালে প্রতিষ্ঠানটি সরকারিকরণ করা হয়। এরপর ১৯৯৭ সালে স্নাতক (সম্মান) ও ২০০৬ সালে স্নাতকোত্তর কোর্স চালু করা হয়। বর্তমান কলেজটির আয়তন ৮.৭৭ একর এবং সাইফুল ইসলাম অধ্যক্ষের দায়িত্ব পালন করছেন।
বর্তমানে রাজশাহী শিক্ষা বোর্ডের অধীনে উচ্চ মাধ্যমিক এবং জাতীয় বিশ্ববিদ্যালয়ের অধীনে স্নাতক ও স্নাতকোত্তর কোর্স চালু আছে। উচ্চ মাধ্যমিকের বিজ্ঞান শাখায় ৬০০ টি এবং মানবিক ও ব্যবসা শাখায় ৩০০টি করে আসন রয়েছে। 
২০০৯ থেকে ২০২৪ পর্যন্ত এইচএসসি পরীক্ষায় মোট অংশগ্রহণ করেছে ১৭,৫৭৫ জন, পাস করেছে ১৫,৪৯৮ জন, ফেল করেছে ২,০৭৭ জন, এ+ পেয়েছে ৩১৩৪ জন, শতকরা পাস করেছে ৮৮.১৮%, শতকরা এ+ পেয়েছে ১৭.৮৩ %।
২০২৪ সহপাঠী কলেজ র‍্যাংকিং অনুযায়ী, প্রতিষ্ঠানটি জাতীয় পর্যায়ে ৮৬তম, বোর্ডে ১২ তম, বিভাগে ১২ তম এবং জেলায় ২য় তম স্থানে রয়েছে।
সাগরকান্দি ইউনিয়ন

সাগরকান্দি ইউনিয়ন বাংলাদেশের রাজশাহী বিভাগের পাবনা জেলার সুজানগর উপজেলা একটি ইউনিয়ন।
সাগরকান্দি ইউনিয়ন সুজানগর উপজেলার একটি গুরুত্বপূর্ণ এলাকা। ২০১৩ সালের ২০ শে অক্টোবর সাগরকান্দি ইউনিয়ন আমিনপুর থানার অধীনে চলে যায়।
সাগরকান্দি ইউনিয়নের ইহার পূর্ব দিকে মাসুমদিয়া ইউনিয়ন, পশ্চিম দিকে সুবিশাল গাজনার বিল, দক্ষিণে নাজিরগঞ্জ ইউনিয়ন,উত্তরে রানীনগর ইউনিয়ন।
শুধু স্থল পথেই যোগাযোগের ব্যবস্থা রয়েছে এই এলাকাতে। এই এলাকাটি আমিনপুর থানা থেকে প্রায় ১৫ কিলোমিটার দূরে। এখানে ছোট বাস, সিএনজি, ভ্যান ও রিকসা চলে। এখান থেকেই প্রতিদিন সকাল ৫ টায় রাজশাহীর উদ্দেশ্যে একটি বাস চলাচল করে। আর খলিলপুর বাজার থেকে প্রতিদিন সকাল ৬ টা ও রাত ৮ টায় বিআরটিসি বাস চলাচল করে।
সাগরকান্দি ইউনিয়নএ মোট ২৪ টি ছোট-বড় রাস্তা আছে। তারমধ্যে ৮ টি রাস্তা পাকা ও ১৬ টি রাস্তা কাঁচা।
আমিনপুর থানার সবচাইতে বড় হাটটি এই ইউনিয়নে অবস্থিত।
কলেজ:
কলেজ একটি।
উচ্চ বিদ্যালয় ৬ টি।
প্রাথমিক বিদ্যালয় সরকারি ১৪টি এবং বেসরকারি ১২টি।
বিশেষায়িত শিক্ষাপ্রতিষ্ঠান 
সাগরকান্দি ইউনিয়ন অন্তর্গত এলাকায় বেশ কয়েকটি আর্থিক প্রতিষ্ঠান ও সমাজকল্যাণ সংস্থা রয়েছে।
তন্মধ্যে উল্যেখযোগ্য হলো, জনতা ব্যাংক (শ্যামগঞ্জ), অগ্রণী ব্যাংক (তালিমনগর) ও ইসলামী ব্যাংকের এজেন্ট ব্যাংকিং।
এই ইউনিয়নটি প্রত্যন্ত এলাকা হওয়ায় এখানে দারিদ্রতা বিমোচনের জন্য বেশ কয়েকটি এনজিও এর কার্যক্রমও রয়েছে।
তার মধ্যে উল্লেখযোগ্য হচ্ছেঃ ব্র‍্যাক, আশা, পাবনা প্রতিশ্রুতি, আসিয়াব, গ্রামীণ ব্যাংক, মৈত্রী মানবিক উন্নয়ন কেন্দ্র ইত্যাদি।
সাগরকান্দি ইউনিয়নে মুসলিম জনগোষ্ঠীর সংখ্যায় বেশি। এবং আমিনপুর থানার মধ্যে এই ইউনিয়নেই সব চেয়ে বেশি হিন্দু পরিবার রয়েছে।
এই এলাকাতে আঞ্জুমান ই ক্বাদেরিয়ার অধীনে একটা মসজিদ আছে। যেখানে আঞ্জুমান ই ক্বাদেরিয়ার অনুসারী মুসলিমগণ প্রতি আরবি মাসের ১১ তারিখে উপস্থিত হয়। প্রতি বছর পবিত্র আশুরা পালন করা হয় এখানে। এছাড়া মুসলিম ধর্মীয় সকল উৎসব এখানে পালন করা হয়ে থাকে।
হিন্দুরা সকল পূজা করে থাকে। তাছাড়া এই এলাকাতে দুর্গা পূজা বেশ যাক-জোমকভাবে পালন করা হয়ে থাকে।
এখানকার প্রধান খাবার হলো ভাত, রুটি, ডাল, শাক-সবজি, মাছ, মুড়ি, চিড়া ইত্যাদি। পান্তা ভাত ও কড়কড়ে ভাতের চাহিদাও এই এলাকাতে বেশ দেখা যায়।
এখানকার হিন্দুরা গুরু, মুরগী, পেঁঁয়াজ, রসুন খায় না।
পাবনা জেলার মধ্যে খেজুরে গুড় উৎপাদনে এই এলাকাটা অন্যতম।
চারবলাক জেলা

চারবলাক (অথবা চাহার বলাক অথবা চার বলাক) () জেলা (জনসংখ্যা: ৬৬,৩০০) আফগানিস্তানের বাল্‌খ প্রদেশের পশ্চিম অঞ্চলে অবস্থিত একটি জেলা। এটির রাজধানীর নাম হচ্ছে চারবলাক গ্রাম, যেটি মাজারী শরীফ থেকে ৪০ কিলোমিটার উত্তর-পশ্চিমাঞ্চলে অবস্থিত। যেখানে জনসংখ্যার অধিকাংশই পশতুন সম্প্রদায়ের।
এই জেলাটির পূর্বের নাম ছিল আদীনা মসজিদ (آدینه‌ مسجد), যেটি পরবর্তীতে মোহাম্মাদ গুল খান মোমান্দ থেকে চারবলাক এ স্থানান্তরিত করা হয়।
লুৎফুজ্জামান বাবর

লুৎফুজ্জামান বাবর (জন্ম: ১০ অক্টোবর ১৯৫৮) হলেন একজন বাংলাদেশি রাজনীতিবিদ। বর্তমানে তিনি বাংলাদেশ জাতীয়তাবাদী দল বিএনপি'র জাতীয় নির্বাহী কমিটির সদস্য। তিনি ২০০১ থেকে ২০০৬ সাল পর্যন্ত খালেদা জিয়ার মন্ত্রীসভায় নেত্রকোণা-৪ আসনের সংসদ সদস্য ও স্বরাষ্ট্র প্রতিমন্ত্রী ছিলেন।
লুৎফুজ্জামান বাবর ১০ অক্টোবর ১৯৫৮ সালে তৎকালীন পূর্বপাকিস্তানের নেত্রকোণার মদন পৌরসভার বাড়িভাদেরায় জন্মগ্রহণ করেন।
লুৎফুজ্জামান বাবরের পিতা সাবেক পুলিশ কর্মকর্তা এ কে লুৎফর রহমান ও মাতা জোবাইদা রহমান। চার ভাই ও তিন বোনের মধ্যে বাবর তৃতীয়। তার স্ত্রী তাহমিনা জামান শ্রাবণী ২০১৮ সালের একাদশ জাতীয় সংসদ সদস্য নির্বাচনে বাংলাদেশ জাতীয়তাবাদী দলের প্রার্থী ছিলেন। এই দম্পতির ১ ছেলে লাবিব ইবনে জামান ও ১ মেয়ে তাসফিয়া বিনতে জামান।
লুৎফুজ্জামান বাবর ১৯৯১ সালের পঞ্চম জাতীয় সংসদ নির্বাচনে স্বতন্ত্র প্রার্থী হিসেবে আনারস প্রতীক নিয়ে নেত্রকোণা-৪ আসন থেকে সংসদ সদস্য নির্বাচিত হন।
এরপর ১৫ ফেব্রুয়ারি ১৯৯৬ সালের ষষ্ঠ ও ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে নেত্রকোণা-৪ আসন থেকে সংসদ সদস্য নির্বাচিত হন।
অষ্টম সংসদে তিনি স্বরাষ্ট্র প্রতিমন্ত্রী হিসেবে দায়িত্ব পালন করেন।
১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে ও ২০০৮ সালের নবম জাতীয় সংসদ নির্বাচনে স্বতন্ত্র প্রার্থী হিসেবে আনারস প্রতীক নিয়ে নেত্রকোণা-৪ আসন থেকে নির্বাচনে লড়ে তিনি পরাজিত হন।
লুৎফুজ্জামান বাবর ১৯৮০'র দশকে ঢাকা বিমানবন্দর-কেন্দ্রীক ব্যবসা শুরু করেন বলে অভিযোগ রয়েছে। তিনি ১৯৮০ সালে প্রেসিডেন্ট হুসেইন মুহাম্মদ এরশাদের মেয়াদ চলাকালে ক্যাসিও ব্র্যান্ডের ঘড়ি পাচার করতেন বলে অভিযোগ রয়েছে। তার ঘনিষ্ঠদের দাবী-তিনি কখনোই বিমানবন্দর কেন্দ্রীক ব্যবসার সঙ্গে জড়িত ছিলেন না।
২১ আগস্ট ২০০৪ সালে গ্রেনেড হামলা মামলায় ১৮ মার্চ ২০১২ সালে তারেক রহমান ও লুৎফুজ্জামান বাবর সহ নতুন তালিকাভুক্ত ৩০ আসামির নাম যুক্ত হয়। ১ অক্টোবর ২০১৮ সালে এই মামলায় তাকে মৃত্যুদণ্ড দেয়া হয়। ২০২৪ সালের ১ ডিসেম্বর তিনি এই মামলায় হাইকোর্ট থেকে খালাস পান।
২০০৪ সালে ধরা পড়া ১০ ট্রাক অস্ত্রের চালান মামলায় ৩ অক্টোবর ২০১০ সালে ১০ ট্রাক অস্ত্র মামলায় শ্যেন অ্যরেস্ট দেখানো হয় বাবরকে। এই মামলায়ও তাকে মৃত্যুদণ্ড দেয়া হয়। ২০২৪ সালের ১৮ ডিসেম্বর এই মামলায় সাবেক স্বরাষ্ট্র প্রতিমন্ত্রী লুৎফুজ্জামান বাবর ও এনএসআইয়ের সাবেক মহাপরিচালক অবসরপ্রাপ্ত মেজর জেনারেল রেজ্জাকুল হায়দার চৌধুরীসহ ৪ জনকে খালাস দিয়েছেন হাইকোর্ট।
১২ই সেপ্টেম্বর ২০২৪ সালে, বাবর প্রাক্তন অর্থমন্ত্রী শাহ এএমএস কিবরিয়া হত্যা মামলা এবং প্রাক্তন মন্ত্রী সুরঞ্জিত সেন গুপ্ত হত্যাচেষ্টা সহ চারটি মামলায় জামিন পান। ১৮ই ডিসেম্বর ২০২৪ সালে তিনি হাই কোর্ট এর নির্দেশে ১০ ট্রাক অস্ত্র মামলা থেকে খালাস পান।
২০২৫ সালের ১৬ই জানুয়ারি সকল মামলাগুলো থেকে খালাস পেয়ে তিনি কেরানীগঞ্জের কেন্দ্রীয় কারাগার থেকে মুক্তি পান। দীর্ঘ সাড়ে সতেরো বছর পর তার কারাবাসের অবসান ঘটে।
সরকারি কলেজ

সরকারি কলেজ এ সবকিছু সরকারী নীতিমালা অনুসারে পরিচালিত হয়। এছাড়া সরকারি কলেজগুলো পড়ালেখার খরচও অনেক সাশ্রয়যোগ্য। সাধারণত সরকারি কলেজ গুলোর ক্যম্পাস খেলার মাঠ, ছাত্রাবাস, সহ একটি শিক্ষা প্রতিষ্ঠানের যে সকল সুযোগ সুবিধা প্রয়োজন তার সবই থাকে সরকারি কলেজ গুলোতে।বাংলাদেশে ফেনী সদর উপজেলা কলেজ অন্যতম।
বাংলাদেশে মোট সরকারি কলেজ ও সমমানের প্রতিষ্ঠান সংখ্যা ৬০৭টি। বাংলাদেশের কিছু সরকারি কলেজ সমূহের তালিকা নিন্মে দেওয়া হলোঃ
</div>
</div>
পোর্টেজ (সফটওয়্যার)

পোর্টেজ () জেন্টু লিনাক্স নির্মিত একটি প্যাকেজ ব্যবস্থাপনা সিস্টেম, যেটি ক্রোম ওএস, সাবায়ন, এবং ফান্টু লিনাক্স-কর্তৃকও ব্যবহৃত হয়। পোর্টেজ পোর্ট সংগ্রহ ধারণার উপর ভিত্তি করে নির্মিত। জেন্টুকে প্রায়সময়ই মেটা ডিস্ট্রিবিউশন বলে ডাকা হয়, এর উচ্চমাত্রার নমনিয়তার জন্যে, যেটি এটিক অপারেটিং সিস্টেমের বেড়াকল থেকে মুক্ত করে দেয়। জেন্টু/অল্ট প্রকল্প অন্যান্য অপারেটিং সিস্টেম ম্যাবেজ করার জন্যে পোর্টেজ ব্যবহার করে থাকে, যথা— বিএসডি, ম্যাক ওএস এবং সোলারিস। এদের মধ্যে উল্লেখযোগ্য প্রয়োগ দেখা যায় জেন্টু/ফ্রিবিএসডিতে।
প্যাকেজ ম্যানেজার স্পেসিফিকেশন প্রকল্প নামে একটি চলমান প্রচেষ্টা রয়েছে, যার উদ্দেশ্য পোর্টেজকে মানোপযোগী করা ও এর আচরণ নথিভুক্ত করা।
বিনাউটি ইউনিয়ন

বিনাউটি বাংলাদেশের ব্রাহ্মণবাড়িয়া জেলার অন্তর্গত কসবা উপজেলার একটি ইউনিয়ন। ২০১৭ সালে বিনাউটি ইউনিয়নকে ভিক্ষুকমুক্ত ঘোষণা করা হয়।
বিনাউটি ইউনিয়নের আয়তন ৫,৯২৬ একর (২৩.৯৮ বর্গ কিলোমিটার)।
২০১১ সালের আদমশুমারি অনুযায়ী বিনাউটি ইউনিয়নের মোট জনসংখ্যা ৩৩,৫২৫ জন। এর মধ্যে পুরুষ ১৬,০৯৮ জন এবং মহিলা ১৭,৪২৭ জন। মোট পরিবার ৬,৩০৭টি। জনসংখ্যার ঘনত্ব প্রতি বর্গ কিলোমিটারে প্রায় ১,৩৯৮ জন।
১৯৪০ সালে বিনাউটি ইউনিয়ন প্রতিষ্ঠিত হয়। বিনাউটি গ্রামের নামে এ ইউনিয়নের নামকরণ করা হয়।
কসবা উপজেলার উত্তরাংশে বিনাউটি ইউনিয়নের অবস্থান। এ ইউনিয়নের পূর্বে গোপীনাথপুর ইউনিয়ন, দক্ষিণে কসবা পৌরসভা ও কসবা পশ্চিম ইউনিয়ন, পশ্চিমে খাড়েরা ইউনিয়ন ও বাদৈর ইউনিয়ন এবং উত্তরে আখাউড়া উপজেলার ধরখার ইউনিয়ন ও মনিয়ন্দ ইউনিয়ন অবস্থিত।
বিনাউটি ইউনিয়ন কসবা উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম কসবা থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী বিনাউটি ইউনিয়নের সাক্ষরতার হার ৪৯%।
কসবা উপজেলার একমাত্র সরকারি কলেজ বিনাউটি ইউনিয়নের অন্তর্ভুক্ত সৈয়দাবাদ গ্রামে অবস্থিত। এ.বি.সিদ্দিক এই কলেজের প্রতিষ্ঠাতা। এছাড়া এখানে অনেক বিদ্যালয় রয়েছে। 
বিনাউটি ইউনিয়নে যোগাযোগের প্রধান সড়ক কুমিল্লা-সিলেট মহাসড়ক। যেকোনো যানবাহনে যাতায়াত করা যায়।
বিনাউটি ইউনিয়নের বুক চিরে বয়ে গেছে অনেক খাল ও নদী। যা উক্ত ইউনিয়নের সৌন্দর্য বাড়িয়ে দিয়েছে। তেমনি দুটি নদীর নাম সিনাই ও বিজনী নদী। রাউৎ হাট বাজারের পাশ দিয়ে বয়ে চলেছে এক প্রাচীন ঐতিহ্যবাহী বিজনী নদী। স্বাদু পানির এসব খাল ও নদীর মাছ স্থানীয় লোকজনের মাছের চাহিদা মেটায়।
বিনাউটি ইউনিয়নের প্রধান হাট-বাজার হল রাউৎহাট বাজার।
ব্রাহ্মণগ্রাম মজলিশপুর চৌরাস্তার বাজার
জাতসাখিনি ইউনিয়ন

জাতসাখিনী ইউনিয়ন বেড়া উপজেলার একটি ইউনিয়ন। ২০১৩ সালের ২০ শে অক্টোবর জাতসাখিনী ইউনিয়ন আমিনপুর থানার অধীনে চলে যায়।
জাতসাখিনী ইউনিয়নের ইহার পূর্ব দিকে পুরান ভারেঙ্গা ইউনিয়ন এবং রুপপুর ইউনিয়ন, পশ্চিম দিকে আহম্মদপুর ইউনিয়ন ও রানীনগর ইউনিয়ন, দক্ষিণে মাশুমদিয়া ইউনিয়ন।
বর্তমান পরিষদ
৬নং জাতসাখিনী ইউনিয়ন পরিষদ
পাবনা থেকে এই ইউনিয়ন এর দুরুত্ব ৫৫ কিলোমিটার,বেড়া উপজেলা হতে প্রায় ২০ কিলোমিটার,আমিনপুর থানা হতে এর দুরুত্ব ১১ কি.মি.,ইউনিয়নের সামনে থেকে পাবনা,বগুড়া,বেড়া বাস,সিএনজি সব সময় পাওয়া যায়। এই ইউনিয়ন টি নগরবাড়ি -বগুড়া মহাসড়কে বিধায় যাতায়াত অনেক সহজ।
এই ইউনিয়নের ৮০% সড়ক পাকা,এবং ২০% কাঁচা,যার কারণে বর্তমানে গ্রামাঞ্চলেও রিক্সা,ভ্যান, সিএনজি চলাচল করে।
এই ইউনিয়নের সবচেয়ে বড় হাট বাজার হচ্ছেঃ
কলেজ ২ টি।
উচ্চ বিদ্যালয় ২ টি।
প্রাথমিক বিদ্যালয় সরকারি ১১ টি এবং বেসরকারি ১ টি।
সিন্দুরি মাজার,নয়ন সুখের বটগাছ
নগরবাড়ী আন্তর্জাতিক নদীবন্দর
জাতসাখিনী ইউনিয়নটি প্রত্যন্ত এলাকা হওয়ায় এখানে দারিদ্রতা বিমোচনের জন্য বেশ কয়েকটি এনজিও এর কার্যক্রম রয়েছে।
তার মধ্যে উল্লেখযোগ্য হচ্ছেঃ ব্র‍্যাক, আশা, ঠ্যাংগামাড়া, গ্রামীণ ব্যাংক ইত্যাদি।
জাতসাখিনী ইউনিয়নে মুসলিম জনগোষ্ঠীর সংখ্যায় বেশি। এবং আমিনপুর থানার
এই এলাকাতে আঞ্জুমান ই ক্বাদেরিয়ার অধীনে একটা মসজিদ আছে। যেখানে এলাকার বেশির ভাগ মুসলিম প্রতি আরবি মাসের ১১ তারিখে উপস্থিত হয়। প্রতি বছর পবিত্র আশুরা পালন করা হয় এখানে। এছাড়া মুসলিম ধর্মীয় সকল উৎসব এখানে পালন করা হয়ে থাকে।
হিন্দুরা সকল পূজা করে থাকে। তাছাড়া এই এলাকাতে দুর্গা পূজা বেশ যাক-জমোকভাবে পালন করা হয়ে থাকে। এবং হিন্দু মুসলমান মিলেমিশে থাকতে বেশি স্বাস্বন্দ্যবোধ করে।
জেরেমি লালরিন্নুংগা

জেরেমি লালরিন্নুংগা একজন ভারতীয় ভারোত্তোলক যিনি, যুব অলিম্পিকে ভারতের হয়ে প্রথম স্বর্ণপদক জয় করেন ২০১৮ সালের অক্টোবরে আর্জেন্টিনার বুয়েন্স আয়ার্স-এ অনুস্ঠিত তৃতীয় যুব অলিম্পিক প্রতিযোগিতায় পুরুষদের ৬২ কেজি বিভাগে।
জেরেমির জন্ম ২০০২ সালের ২৬শে অক্টোবর মিজোরাম-এর আইজল-এ। তার পিতা লালনেইথুলাংগা, বক্সিং-এ, জাতীয় পর্যায়ের ৬ বারের চ্যাম্পিয়ন এবং মাতা লালমুয়ানপুই একজন গৃহবধূ। এছাড়াও তার পরিবারে রয়েছেন আরো ৪ ভাই। প্রথমে ৮ বছর অবধি, জেরেমি পিতার পদাঙ্ক অনুসরণ করে, বক্সিং আরম্ভ করেন, কিন্তু তার পরে আইজলের সেই আকাদেমি বন্ধ হয়ে গেলে, তিনি ভারোত্তোলন শুরু করেন। প্রথম কোচ মালসাওমা-র অধীনে তিনি বাঁশ এবং জলের পাইপ দিয়ে ভারোত্তোলন শুরু করেন। ৮মাস ট্রেনিং করার পরে, তিনি পুণের আর্মি স্পোর্টস ইনস্টিটিউট-এ নির্বাচিত হন ট্রেনিং-এর জন্যে। এখানে খুব ভালো ফলাফল করার পরে, তিনি পাতিয়ালা-র জাতীয় ক্যাম্পে নির্বাচিত হন।
এএসআই-তে কোচ জারজোকিমার অধীনে প্রশিক্ষিত হয়ে ২০১৬ সালে পাটনার সাব-জুনিয়র প্রতিযোগিতায় স্বর্ণ পদক জিতে প্রথম জাতীয় রেকর্ড স্থাপন করেন ১৯৮ কেজি (৯০+১০৮, ক্লিন এবং জার্ক-এ) উত্তোলন করে। একই বছরে জেরেমি মালয়েশিয়ায় বিশ্ব যুব ওয়েটলিটিং চ্যাম্পিয়নশিপে ২৩৫ কেজি উত্তোলন করে রৌপ্য পদক জেতেন। উজবেকিস্তানের এশীয় যুবা ও জুনিয়র চ্যাম্পিয়নশিপে এই বছরের গোড়ার দিকে, তিনি যুব বিভাগে রৌপ্য জিতেছিলেন। যুব অলিম্পিকের ট্রায়ালে জেরেমি ২৭৩ কেজি উত্তোলন করে জুনিয়র জাতীয় রেকর্ড গড়েন।
জেরেমি ভারত সরকারের টপ আথলিট স্কিমের অন্তর্গত একজন খেলোয়াড়। ২০২৪ সালের অলিম্পিকের জ ন্যে তাকে একজন উজ্জ্বল সম্ভাবনা বলে মনে করা হচ্ছে।
রায়ান গুজম্যান

রায়ান অ্যান্টনি গুজম্যান (ইংরেজি: Ryan Anthony Guzman; জন্ম: ২১ সেপ্টেম্বর, ১৯৮৭) হলেন একজন মার্কিন অভিনেতা। তিনি "স্টেপ আপ" চলচ্চিত্র ধারাবাহিকে সিন আসা, "দ্য বয় নেক্সট ডোর" ছবিতে নোয়া স্যান্ডবর্ন, "হিরোজ রিবর্ন" মিনি-সিরিজে কার্লোস গুটারেজ এবং রিচার্ড লিংকলেটারের "এভরিবডি ওয়ান্টস সাম!!" ছবিতে রোপারের ভূমিকায় অভিনয় করেন। এছাড়া ফক্স ফার্স্ট রেসপন্ডার "৯-১-১" ড্রামা ধারাবাহিকে এলএএফডি ফায়ারফাইটার এডি ডিয়াজের ভূমিকায় অভিনয় করেন।
গুজম্যানের জন্ম হয়েছিল টেক্সাসের অ্যাবিলেনে। তার বাবা রে গুজম্যান একজন মেক্সিকান। অন্যদিকে তার মা লিজা গুজম্যানের (প্রাক্‌-বিবাহ নাম লিজা হাডসন) জন্ম ক্যালিফোর্নিয়ায়। তিনি একাধারে ইংরেজ, জার্মান, ফরাসি, ওলন্দাজ ও সুইডিশ বংশোদ্ভূত। রায়ান গুজম্যান খুবই অল্প বয়সে তার মায়ের জন্মশহর ক্যালিফোর্নিয়ার স্যাক্রামেন্টোয় চলে আসেন। ২০০৫ সালে তিনি ওয়েস্ট ক্যাম্পাস হাই স্কুল থেকে গ্র্যাজুয়েট হন এবং তারপর সিয়েরা কলেজে ভর্তি হন। গুজম্যানের এক ছোটো ভাই রয়েছে। তার নাম স্টিভেন।
২০১৮ সালের সেপ্টেম্বর মাসে গুজম্যান ও তার বান্ধবী ব্রাজিলিয়ান অভিনেত্রী ক্রিস্টি অ্যান ঘোষণা করেন যে, তাদের প্রথম সন্তানের জন্ম হতে চলেছে।
প্রি-এক্লাম্পসিয়া

প্রি এক্লাম্পসিয়া  একধরনের  গর্ভধারণকালীন জটিলতা। যেটা সচরাচর উচ্চ রক্তচাপ এর শুরু এবং প্রসাবে উল্লেখযোগ্য পরিমাণে প্রোটিন বৃদ্ধি দেখে চিহ্নিত করা হয়। যখন এর বৃদ্ধি ঘটে, হয় তখন গর্ভধারণের বিশ সপ্তাহ থেকে এর শুরু হয়। অবস্থা আরও জটিল হলে লালিকানাশ শুরু হয়, রক্তকণিকার পরিমাণ হ্রাস, যকৃতের কার্যক্ষমতা দূর্বল হয়ে যাওয়া, বৃক্কের জটিলতা, ফুলে যাওয়া, ফুসফুসে পানি জমার কারণে শ্বাস-প্রশ্বাসে সমস্যা  অথবা দেখার ক্ষেত্রে সমস্যার শুরু হয় । মা এবং শিশু উভয়ের জন্যই খারাপ ফলাফল বয়ে আনে। যদি চিকিৎসা না করা হয়, এর ফলে খিঁচুনি দেখা যেতে পারে যেটি এক্লাম্পসিয়া নামে পরিচিত।
প্রি-এক্লাম্পসিয়ার ঝুঁকির কারণের মধ্যে রয়েছে অতিস্থূলতা, বেশি বয়স, উচ্চ রক্তচাপ, এবং বহুমূত্র রোগ. এটি বেশি দেখা যায় নারীর প্রথম গর্ভধারণের ক্ষেত্রে এবং যদি সে যমজ বাচ্চা বহন করে।  অন্যান্য কারণের মধ্যে রয়েছে, অমরাবিন্যাস-এ অস্বাভাবিকতা। অধিকাংশ ক্ষেত্রে প্রসবের আগে প্রি-এক্লাম্পসিয়া শুরু হয়, খুব কমক্ষেত্রেই বাচ্চা প্রসবের পর প্রি-এক্লাম্পসিয়া শুরু হতে পারে। প্রি-এক্লাম্পসিয়া নির্ণয় করতে উচ্চ রক্তচাপ এবং মূত্রে প্রোটিনের উপস্থিতি উভয়ই প্রয়োজন। সাধারণত গর্ভাবস্থার বিশ সপ্তাহের সময় এ রোগের শুরু হয়ে থাকে।
ফুলে যাওয়াকে (বিশেষ করে হাত এবং মুখ) প্রি-এক্লাম্পসিয়ার একটি গুরুত্ব লক্ষণ হিসাবে বিবেচনা করা হত। যাইহোক, গর্ভাবস্থায় শরীরের বিভিন্ন অঙ্গপ্রত্যঙ্গ ফুলে যাওয়া একটি সাধারণ বিষয় বলে একে আর লক্ষণ হিসাবে আর গুরুত্বপূর্ণ হিসাবে দেখা হয় না। হাত, মুখ, পা অস্বাভাবিক ফুলে যায় এবং টিপে ধরে ছেড়ে দিলে যদি তা স্বাভাবিক হতে দেরি হয় তাহলে অবশ্যই স্বাস্থকর্মীকে জানাতে হবে।
জোন কিউস্যাক

জোন ম্যারি কিউস্যাক (; জন্ম: ১১ অক্টোবর ১৯৬২) হলেন একজন মার্কিন অভিনেতা। তিনি প্রণয়ধর্মী হাস্যরসাত্মক নাট্য "ওয়ার্কিং গার্ল" (১৯৮৮) এবং প্রণয়ধর্মী হাস্যরসাত্মক "ইন অ্যান্ড আউট" (১৯৯৭) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং দ্বিতীয় চলচ্চিত্রের জন্য শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তিনি "ট্রয় স্টোরি" ফ্র্যাঞ্চাইজির জেসি চরিত্রে কণ্ঠ দেন।
কিউস্যাক ১৯৮৫ থেকে ১৯৮৬ সাল পর্যন্ত হাস্যরসাত্মক স্কেচ অনুষ্ঠান "স্যাটারডে নাইট লাইভ"-এর অভিনয়শিল্পীদের সদস্য ছিলেন। তিনি শোটাইম চ্যানেলের হিট নাট্য হাস্যরসাত্মক "শেমলেস"-এ শেইলা গ্যালাহার চরিত্রে অভিনয় করেন এবং এই কাজের জন্য তিনি পাঁচটি এমি পুরস্কারের মনোনয়ন লাভ করেন ও ২০১৫ সালে একটি এমি অর্জন করেন। তিনি অভিনেত্রী অ্যান কিউস্যাক ও অভিনেতা জন কিউস্যাকের বোন।
জোন ১৯৬২ সালের ১১ই অক্টোবর নিউ ইয়র্ক সিটিতে জন্মগ্রহণ করেন এবং ইলিনয় অঙ্গরাজ্যের এভানস্টনে বেড়ে ওঠেন। তার পিতা রিচার্ড জন "ডিক" কিউস্যাক (১৯২৫-২০০৩) ছিলেন একজন অভিনেতা ও চলচ্চিত্র নির্মাতা। তার মাতা অ্যান পলা "ন্যান্সি" (প্রদত্ত নাম: ক্যারোলান) হলেন একজন সাবেক গণিতের শিক্ষক ও রাজনৈতিক কর্মী। জোনের চার ভাইবোনের দুজন অ্যান (জ. ১৯৬১) ও জন (জ. ১৯৬৬) অভিনয়শিল্পী। তার পরিবার আইরিশ মার্কিন বংশোদ্ভূত ও ক্যাথলিক ধর্মাবলম্বী। কিউস্যাক উইসকনসিন-ম্যাডিসন বিশ্ববিদ্যালয়ের প্রাক্তন শিক্ষার্থী।
খারিফ

খারিফ (, শরৎ) হচ্ছে একটি আরবি শব্দ যা দক্ষিণাঞ্চলীয় ওমান, দক্ষিণ পূর্ব ইয়েমেন, দক্ষিণ পশ্চিম সৌদিআরব এবং সুদানে দক্ষিণ পূর্বাঞ্চলীয় মৌসুমি বায়ুকে বোঝানো হয়। এই মৌসুমি বায়ু ধফার প্রদেশ ও আল মাহরাহ প্রদেশে জুন থেকে সেপ্টেম্বরের শুরু পর্যন্ত বিদ্যমান থাকে। সালালাহ'র মতো শহর গুলো খারিফ মৌসুমের পানি সরবরাহের উপর নির্ভর করে। সালালাহতে বাৎসরিক খারিফ উৎসবের আয়োজন করা হয় এই মৌসুম কে উৎযাপন করতে যা অন্যতম পর্যটক আকর্ষকে পরিণত হয়েছে।
খারিফের ফলে একটি নির্দিষ্ট বাস্তুসংস্থান গড়ে উঠেছে উপকূলীয় অঞ্চলে যা আরবীয় পেনিনসুলা উপসাগরীয় মরু কুয়াশা নামে পরিচিত।
খারিফ শস্যের অর্থ হল বর্ষাকালীন ফসল যা বর্ষাকালে বৃষ্টির জলের উপর নির্ভর করে চাষ করা হয়। ধান, পাট, ভুট্টা, আখ, জোয়ার, বাজরা, কার্পাস প্রভৃতি খারিফ ফসলের উদাহরণ ।
মাথা

মাথা বা মস্তক অঙ্গের একটি অংশ যাতে সাধারণত চোখ, কান, নাক এবং মুখ অন্তর্ভুক্ত থাকে, যার প্রতিটি বিভিন্ন ক্রিয়া যেমন দেখা, শোনা, গন্ধ শোকা এবং স্বাদ গ্রহণ ইত্যাদিতে সহায়তা করে।
মাথা হলো মানবদেহে বিদ্যমান সবচেয়ে ভারি অংশ।মানুষের দেহের বিভিন্ন ধরনের কাজ করে থাকে এবং উদ্দিপনায় সারা দেয়।
মাথার ৩ টি অংশ।যথা:
1.অগ্র মস্তিষ্ক
2.মধ্য মস্তিষ্ক
3.পশ্চাৎ মস্তিষ্ক
মস্তিষ্ক নষ্ট হলে বা অকেজো হলে মানুষের মৃত্যু ঘটবে।
অগ্র মস্তিষ্ক (Fore Brain) মস্তিষ্কের সবচেয়ে গুরুত্বপূর্ণ অংশ। অগ্র মস্তিষ্কের মধ্যে রয়েছে গুরুমস্তিষ্ক, সেরিব্রাল, নিউক্লিয়াই বা বেসাল, গ্যাংগলিয়া, থ্যালামাস, ও হাইপোথ্যালামাস।
মধ্য মস্তিষ্ক (Mid brain) লঘু মস্তিষ্কের উপরিভাগে এবং সম্মুখ দিকে এর অবস্থান। মস্তিষ্কের অন্যান্য অংশের মত মধ্য মস্তিষ্ক অত গুরুত্বপূর্ণ নয়। এটা সম্মুখ ও পশ্চাৎ মস্তিষ্কের একটি সেতু বিশেষ। মধ্য মস্তিষ্ককে দুটি অংশে ভাগ করা যায়। 
যথা:
মধ্য মস্তিষ্কের সবচেয়ে বাহ্যিক চিত্র, ট্যিসুর স্তর হল ছাদ। এটি হল মধ্য মস্তিষ্কের পশ্চাৎ ভূমি। ছাদ দুজোরা কলিকুলি (Colliculi = Little hills) গঠন করে। পিছনের জোড়াকে কম উন্নত (Inferior) কলিকুলি বলে, যা দর্শনের কাজ করে। সম্মুখের জোড়াকে বলে উন্নত (Superior) কলিকুলি এটিও দর্শনের কাজ করে।
পশ্চাৎ মস্তিষ্ক (Hind Brain) মস্তিষ্কের পিছনে অবস্থিত একটি অংশ। পশ্চাৎ মস্তিষ্কে ৩ টি প্রধান অংশ রয়েছে। যথা––
সলুয়া আদর্শ ডিগ্রী কলেজ

সলুয়া আদর্শ ডিগ্রী কলেজ বাংলাদেশের দক্ষিণাঞ্চলের খুলনা বিভাগের যশোর জেলার চৌগাছা মহা সড়কের সলুয়া বাজারের পূর্ব পাশ্বে অবস্থিত একটি উচ্চ মাধ্যমিক শিক্ষাপ্রতিষ্ঠান। প্রতিষ্ঠাকালীন সময় এটি সলুয়া আদর্শ কলেজ নামে পরিচিত ছিলো, যা ১৯৯৯ সাল থেকে বর্তমান সলুয়া আদর্শ ডিগ্রী কলেজ নামে পরিচিত হয়। বর্তমানে কলেজটিতে উচ্চ মাধ্যমিক বিষয়ে পাঠ দান করা হয়। বর্তমানে এখানে প্রায় ৩০০ শিক্ষার্থী রয়েছে। 
সলুয়া কলেজের প্রতিষ্ঠাতা মরহুম আলমগীর কবির (প্রাক্তন অধ্যক্ষ) তার অক্লান্ত পরিশ্রমের ফল এবং এলাকাবাসীর আন্তরিকতার ফলে যশোর শিক্ষা বোর্ডে প্রতিষ্ঠার পর থেকে পর পর ৫ বার বোর্ডের মেধা তালিকার সেরা ১০ এ স্থান লাভ করে।
গ্লিসারল

গ্লিসারল (Glycerol) স্বচ্ছ, রংহীন, আঠালো, মিষ্টি স্বাদযুক্ত জৈব রসায়নের অ্যালকোহল পরিবারের যৌগিক পদার্থ। শীলে ১৭৭৯ খ্রিষ্টাব্দে চর্বি থেকে গ্লিসারল পৃথক করেন। ১৯৪৮ খ্রিষ্টাব্দ পর্যন্ত প্রাণী ও উদ্ভিদের চর্বি ও তেল থেকে সাবান তৈরির সময়- উপজাত হিসাবে গ্লিসারল পাওয়া যেত । ১৯৪৯ খ্রিষ্টাব্দের দিকে মার্কিন যুক্তরাষ্ট্রে প্রথম প্রোপিলিন ও চিনি থেকে এর বাণিজ্যিক উৎপাদন শুরু হয়। এর বাণিজ্যিক নাম গ্লিসারিন । মূলতঃ গ্লিসারিনের মধ্যে ৫ ভাগ পানি এবং ৯৫ ভাগ গ্লিসারল থাকে। রসায়ন বিজ্ঞানে একে বলা হয় ট্রাই-হাইড্রিক অ্যালকোহল এবং আইইউপিএসি-এর নামকরণ পদ্ধতিতে এর নাম ১,২,৩, প্রোপেন-ট্রাইঅল। গ্লিসারলের আপেক্ষিক গুরুত্ব ১.২৬৫। ১৭০ ডিগ্রি সেন্টিগ্রেড তাপমাত্রায় বাষ্পীভুত এবং ১৮ ডিগ্রি সেন্টিগ্রেড তাপমাত্রায় স্বচ্ছ স্ফটিকে পরিণত হয়। গ্লিসারল পানি ও অ্যালকোহলে দ্রবণীয় এবং ইথার ও ক্লোরোফর্মে অদ্রবণীয়।
বিস্ফোরক তৈরিতে গ্লিসারলের ব্যবহার দেখা যায়। বিশেষতঃ ডিনামাইট ও নাইট্রো-গ্লিসারিন তৈরিতে গ্লিসারল ব্যবহৃত হয়। এছাড়াও প্রসাধনী বস্তু, সাবান, ঔষধ, ফল সংরক্ষণ, ছাপার কালি, জুতার রং, মোটরযানে হিমরোধক হিসাবে গ্লিসারল ব্যবহৃত হয়। এ ছাড়া রক্তের লোহিত কণিকা, প্রাণীর বীর্য, চোখের করোনা, প্রাণীর জীবন্ত কলা সংরক্ষণে গ্লিসারল ব্যবহার করা হয়।
গোপালগঞ্জ সরকারি কলেজ

গোপালগঞ্জ সরকারি কলেজ বাংলাদেশের গোপালগঞ্জ জেলার একটি সরকারি কলেজ। এই কলেজটি "সরকারি বঙ্গবন্ধু বিশ্ববিদ্যালয় কলেজ" নামে পরিচিত। কলেজটিতে আধুনিক সুযোগ সুবিধাসহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। রাজনৈতিক অস্থিরতা থেকে মুক্ত হওয়ার ফলে কলেজটি উপজেলার অন্যতম সেরা কলেজের স্বীকৃতি পেয়েছে।
তৎকালীন জমিদার মথুরানাথ বসু কলেজটি প্রতিষ্ঠা করেন। এটি ১৯৫০ সালে প্রতিষ্ঠিত হয়ে ইন্টারমিডিয়েট কলেজ হিসেবে আই.এ. ও আই.কম. ক্লাস চালু করা হয়। প্রতিষ্ঠাকালীন নাম ছিল সীতানাথ মথুরানাথ কলেজ। পরবর্তীতে মুহাম্মদ আলী জিন্নাহ কলেজটির নামকরণ করেন "কায়েদে আজম মেমোরিয়াল কলেজ"। কলেজের প্রথম অধ্যক্ষ ছিলেন বাবু পবিত্র কুমার দাস গুপ্ত। ১৯৫৮ সালে বি.এ., ১৯৯৬ সালে বি.কম. এবং ১৯৭০ সালে বি.এস.সি. ক্লাস চালু হয়। ১৯৭১ সালে স্বাধীনতার পরবর্তী কালে কলেজটির নামকরণ করা হয় বঙ্গবন্ধু মহাবিদ্যালয়। ১৯৭৪ সালে এপ্রিল কলেজটিকে সরকারিকরণ করা হয়। নামকরণ হয় সরকারি বঙ্গবন্ধু কলেজ। 
২০২৫ সালের ২৮ মে বাংলাদেশের অন্তর্বর্তীকালীন সরকার শেখ পরিবারের নাম বাদ দিয়ে নতুন নামকরণ করে।
কলেজটি গোপালগঞ্জ জেলা সদরে অবস্থিত। কলেজের পশ্চিমে মরা মধুমতি নদী, দক্ষিণে জেলা জজকোর্ট। এখানে একাদশ ও স্নাতকসহ ১৩টি বিষয়ে অনার্স, ১০টি বিষয়ে মাস্টার্স পাঠদান করা হয়। কলেজে দুইটি ছাত্র হোস্টেল ও তিনটি ছাত্রী হোস্টেল ভবনসহ মোট ১৩টি পাকা ভাবন রয়েছে। কলেজের আয়তন প্রায় ৫.৭০ একর।
এইচ.এস.সি পরীক্ষায় এ+, স্নাতক (পাস), স্নাতক সম্মান ও স্নাতকোত্তর শ্রেণীতে প্রথম শ্রেণীসহ পাসের হার উল্লেখযোগ্য।
দ্য বয় নেক্সট ডোর (চলচ্চিত্র)

দ্য বয় নেক্সট ডোর (ইংরেজি: "The Boy Next Door", বাংলা: "পাশের বাড়ির ছেলে") হল ২০১৫ সালে মুক্তিপ্রাপ্ত একটি মার্কিন কামোদ্দীপক থ্রিলার-হরর চলচ্চিত্র। ছবিটির পরিচালক হলেন রব কোহেন এবং চিত্রনাট্যকার হলেন বারবারা কারি। এই ছবিতে মুখ্য ভূমিকায় অভিনয় করেন জেনিফার লোপেজ, রায়ান গুজম্যান ও ইয়ান নেলসন এবং অন্যতম দু’টি পার্শ্বচরিত্রে অভিনয় করেন জন করবেট ও ক্রিস্টিন শেনোয়েথ। লোপেজ এখানে ক্লেয়ার নামে এক উচ্চ বিদ্যালয় শিক্ষিকার ভূমিকায় অভিনয় করেছেন। তিনি তাঁর স্বামীর (করবেট) সঙ্গে বৈবাহিক সম্পর্ক ছিন্ন করার পরিকল্পনা করছিলেন। সেই সময় বয়সে ছোটো একটি প্রতিবেশী ছেলের (গুজম্যান) সঙ্গে তাঁর এক রাতের জন্য শারীরিক সম্পর্ক স্থাপিত হয়। সেই সম্পর্ক থেকে ক্লেয়ারের প্রতি ছেলেটির একটি বিপজ্জনক মোহ জন্মায়।
প্রাক্তন ফৌজদারি আইনজীবী বারবারা কারি তাঁর নিজের জীবনের একটি অভিজ্ঞতার ভিত্তিতে এই ছবির চিত্রনাট্য রচনা করেন। ব্লুমহাউস প্রোডাকশনস ছবিটি নির্মাণে অর্থ জোগান দেয় এবং এটি প্রযোজনা করে। ২০১৩ সালের শেষ দিকে ২৩ দিন ধরে লস এঞ্জেলস ও ক্যালিফোর্নিয়ার অন্যান্য স্থানে ছবিটির চলচ্চিত্রায়নের কাজ চলে। ২০১৫ সালের ২৩ জানুয়ারি ইউনিভার্সাল পিকচার্স কর্তৃক ছবিটি মুক্তি পায়। সাধারণভাবে সমালোচকদের প্রশংসা অর্জনে ব্যর্থ হলেও ছবিটি বক্স অফিসে সাফল্য অর্জন করে। ছবিটির মোট আয় হয়েছিল এটির বাজেটের পনেরো গুণেরও বেশি। ২০১৫ সালের ২৮ এপ্রিল এটি ব্লু-রে ও ডিভিডি-তে মুক্তি পায়।
এই ছবিতে অভিনয় করে জেনিফার লোপেজ একটি এমটিভি মুভি পুরস্কারের মনোনয়ন লাভ করেন এবং বেস্ট স্কেয়ার্ড-অ্যাজ-শিট পারফরম্যান্স বিভাগে ২০১৫ এমটিভি মুভি অ্যাওয়ার্ডস অনুষ্ঠানে জয়লাভ করেন। এই ছবিতে অভিনয় করে লোপেজ ইউনিভিশন সম্প্রচারিত প্রিমিওজ জুভেনটাডে অভিনেত্রী ও প্রযোজক হিসেবে আরও দু’টি সম্মাননা অর্জন করেছিলেন। এছাড়া পিপল’স চয়েস অ্যাওয়ার্ডসে লোপেজ ফেভারিট ড্রামাটিক মুভি অ্যাকট্রেস বিভাগে একটি মনোনয়ন লাভ করেন এবং ছবিটি মনোনয়ন লাভ করে ওই পুরস্কারের ফেভারিট থ্রিলার মুভি বিভাগে। এছাড়া ছবিটি গোল্ডেন র্যা প্সবেরি অ্যাওয়ার্ডে একটি মনোনয়ন লাভ করে। লোপেজ এই পুরস্কারের নিকৃষ্টতম অভিনেত্রী বিভাগে একটি মনোনয়ন পান।
সিস্তফ পিয়ন্তেক

সিস্তফ পিয়ন্তেক (; জন্ম ১ জুলাই ১৯৯৫) হলেন একজন পোলিশ পেশাদার ফুটবলার যিনি একজন ফরওয়ার্ড হিসেবে জনপ্রিয় ইটালীয় ফুটবল ক্লাব মিলান এবং পোল্যান্ড জাতীয় দল-এর হয়ে খেলে থাকেন।
২০১৪ সালের ১৮ই মে, পোলিশ ঘরোয়া পেশাদার লিগ এক্সট্রাকলাসা-এ পোলিশ ক্লাব ক্রাকিভিয়া-এর বিপক্ষে খেলায় তার অভিষেক হয়।
২০১৬ সালে, পিয়ন্তেক পোলিশ লিগের সমকক্ষ ক্লাব ক্রাকোভিয়া'তে যোগ দেন, এবং খুব কম সময়ের মধ্যেই পরবর্তী দুটি মৌসুমে, তিনি ক্লাবটির হয়ে ৬৫টি ম্যাচে ৩২টি গোল করেন। দ্বিতীয় মৌসুমে তার তার করা মোট গোলের সাথে ২১ গোল যুক্ত হয় যেটি তাকে পোলিশ লিগের ২০১৭-১৮ মৌসুমে তৃতীয় সর্বোচ্চ গোলদাতা হিসেবে বানাতে সাহায্য করে।
২০১৮ সালের ৮ই জুন, পিয়ন্তেক ইটালীয় ফুটবল ক্লাব জেনোয়া-এর সাথে সংবাদমাধ্যমের খবর অনুযায়ী ৪ মিলিয়ন ইউরোর বিনিময়ে চার বছর মেয়াদী একটি চুক্তি করেন। তিনি তার অভিষেক ম্যাচে কোপা ইটালিয়া-এর খেলায় ইটালীয় ক্লাব লিসে-এর বিরুদ্ধে প্রথম ১৯ মিনিটে হ্যাট্রিক করেন, পরে আরেকটি গোল সহ সর্বমোট চারটি গোল করেন, এতে করে ম্যাচটিতে তারা ৪-০ ব্যবধানে জয়লাভ করে। ২০১৮ সালের ২৬শে আগস্ট, তার দলের হয়ে ইটালীয় প্রথম সারির পেশাদার লিগ সিরি এ-তে তার অভিষেক হয়, যেখানে তিনি ইটালীয় ক্লাব এম্পলি-এর বিপক্ষে তিনি প্রথম ৬ মিনিটে একটি গোল করেন, তার দল ২-১ গোলে জিতে যায়। এর পরবর্তী সাপ্তাহে, তিনি ঐ মৌসুমে তার প্রথম যুগল গোল করেন, যেখানে তার দল ৫-৩ ব্যবধানে আরেক ইটালীয় ক্লাব সাসুওলো'র কাছে পরাজিত হয়, যেটিকে অনুসরণ করে আরেকবার লাজিও-এর বিরুদ্ধে ৪-১ ব্যবধানে হারতে হয়, এইভাবে তিনি ১৯৯৯ সালে এন্ড্রি সেভচেকন্কো-এর পরে চারটি উপস্থিতে পাচঁ গোল করা প্রথম খেলোয়াড় হয়ে যান।
জাতীয় দলের হয়ে কোন ম্যাচ না খেলা পিয়ন্তেক, ২০১৮ ফিফা বিশ্বকাপ-এর জন্য করা প্রস্তুতিমূলক ৩৫ জনের প্রস্তুতিমূলক একাদশে ডাক পেয়েছিলেন, কিন্তু রাশিয়ায় অনুষ্ঠিত হওয়া প্রতিযোগিতার জন্য যাওয়া দলটি থেকে বাদ পরা ১২ জনের মধ্যে তিনিও একজন ছিলেন।
২০১৮ সালের ১১ই সেপ্টেম্বর, পোল্যান্ডের ব্রেসলু শহরে অনুষ্ঠিত হওয়া বন্ধুত্বপূর্ণ ম্যাচে, রিপাব্লিক অব আয়্যারল্যান্ড-এর বিপক্ষে তার অভিষেক হয়, যেখানে ১-১ ড্র হয়, খেলাটিতে ৬১তম মিনিটে তিনি মেটিউজ ক্লিচ-এর বদলে মাঠে নামেন।
ঘূর্ণিঝড় মাইকেল

ঘূর্ণিঝড় মাইকেল বা হারিকেন মাইকেল হচ্ছে দক্ষিণ ক্যারোলিনার উপর আছড়ে পড়া একটি দুর্বল ক্রান্তীয় ঘূর্ণিঝড়। ১৯৩৫ সালের শ্রমিক দিবসের হারিকেন এবং ১৯৬৯ সালের হারিকেন ক্যামিলের পরে হারিকেন মাইকেন মাইকেল হচ্ছে যুক্তরাজ্যের তৃতীয় শক্তিশালী ঘূর্ণিঝড় যা ব্যাপক ভূমিধস করেছে। এটি ফ্লোরিডা প্যানহ্যান্ডলে ভূমিধস সৃষ্টিকারী সবচেয়ে শক্তিশালী হারিকেন। পাশাপাশি বায়ু গতিতে এটি মার্কিন যুক্তরাষ্ট্রের মূলভূমিতে চতুর্থতম শক্তিশালী ভূমিধ্বসকারী হারিকেন।
যুক্তরাষ্ট্রের ফ্লোরিডা অঙ্গরাজ্যের উপকূলে স্থানীয় সময় মঙ্গলবার বিকেলের দিকে ক্যাটাগরি-৪ মাত্রার ঘূর্ণিঝড় মাইকেল আঘাত হানে। ঘূর্ণিঝড়টি ঘণ্টায় ২৫০ কিলোমিটার বেগে ফ্লোরিডার উত্তর-পশ্চিম অঞ্চল মেক্সিকো উপসাগরের কাছে আছড়ে পড়ে। শুরুর দিকে ঘূর্ণিঝড়টির শক্তির বিচারে এটিকে ক্যাটাগরি-৩ মাত্রার ঘূর্ণিঝড় বলে আশঙ্কা করা হয়েছিল। ফ্লোরিডার গভর্নর রিক স্কট এটিকে ১০০ বছরের মধ্যে সবচেয়ে ভয়াবহ ঘূর্ণিঝড় বলে উল্লেখ করেন।
উপকূলীয় এলাকায় বেশ ক্ষয়ক্ষতি হয়েছে। রাস্তা-ঘাট পানিতে তলিয়ে গেছে। পানামা সিটির বেশ ক্ষয়ক্ষতি হয়েছে।
বিমান চলাচল নিয়ন্ত্রণ

বিমান চলাচল নিয়ন্ত্রণ বা ইংরেজি পরিভাষায় এয়ার ট্র্যাফিক কন্ট্রোল (সংক্ষিপ্তরূপ এটিসি) হল স্থলভিত্তিক বিমান চলাচল নিয়ন্ত্রক (এয়ার ট্রাফিক কন্ট্রোলার) দ্বারা প্রদানকৃত একটি সেবামূলক কর্মকাণ্ড যা স্থলে এবং নিয়ন্ত্রিত আকাশসীমার মাধ্যমে বিমান পরিচালনা করে এবং অনিয়ন্ত্রিত আকাশসীমার বিমানের জন্য উপদেষ্টামূলক সেবাপ্রদান করতে পারে। বিশ্বব্যাপী এটিসি-র মূল উদ্দেশ্য বিমানসমূহের মধ্যে সংঘর্ষ প্রতিরোধ করা, বিমান চলাচলের প্রবাহকে সুসংগঠিত এবং দ্রুততর করা এবং বিমানচালকদের জন্য তথ্য এবং অন্যান্য সহায়তা প্রদান করা। কিছু দেশে এটিসি নিরাপত্তা বা আত্মরক্ষামূলক ভূমিকা পালন করে, বা সামরিক বাহিনী দ্বারা পরিচালিত হয়।
সংঘর্ষ প্রতিরোধের জন্য এটিসি অন্তঃবিমান দূরত্বস্থাপনের নিয়মগুলিকে জোরদার করে, যা নিশ্চিত করে যে প্রতিটি বিমান সর্বদা সর্বনিম্ন দূরত্ব বজায় রাখে। অনেক বিমানে সংঘর্ষ পরিহারমূলক ব্যবস্থা রয়েছে, যার সুবাদে অন্যান্য বিমানগুলি খুব কাছাকাছি চলে আসলে বিমানের নিজস্ব সতর্ককারী ব্যবস্থা বিমানচালকদেরকে অতিরিক্ত সুরক্ষা প্রদান করে।
অনেক দেশে এটিসি তার আকাশসীমার অভ্যন্তরে চালিত সমস্ত ব্যক্তিগত, সামরিক এবং বাণিজ্যিক বিমানে সেবাপ্রদান করে। বিমানের ধরন এবং বায়ুমণ্ডলের বর্গের উপর নির্ভর করে এটিসি পাইলটদের মেনে চলতে নির্দেশ দিতে পারে, অথবা পরামর্শদাতাদের (কিছু দেশে ফ্লাইট তথ্য হিসাবে পরিচিত) নির্দেশ দিতে পারে যে পাইলটরা তাদের বিবেচনাকে অবহেলা করছে। পাইলট কমান্ডটি বিমানের নিরাপদ ক্রিয়াকলাপের চূড়ান্ত কর্তৃপক্ষ এবং এটি একটি জরুরি অবস্থায় এটির নির্দেশাবলী থেকে বিচ্ছিন্ন হতে পারে যা তাদের বিমানের নিরাপদ কার্যক্রম বজায় রাখতে প্রয়োজনীয়।
ইন্টারন্যাশনাল সিভিল এভিয়েশন অর্গানাইজেশন (আইসিএও) এর প্রয়োজনীয়তা অনুসারে, এটিসি'র কার্যক্রমগুলি ইংরেজি ভাষাতে বা মাটিতে অবস্থিত স্টেশন দ্বারা ব্যবহৃত ভাষাতে পরিচালিত হয়। বাস্তবে, একটি অঞ্চলের জন্য স্থানীয় ভাষা সাধারণত ব্যবহার করা হয়; তবে ইংরেজি ভাষা অনুরোধের ভিত্তিতে ব্যবহার করা উচিত।
১৯২০ সালে, লন্ডনের ক্রয়েডন বিমানবন্দর বিমানের ট্রাফিক নিয়ন্ত্রণ করানোর জন্য বিশ্বের প্রথম বিমানবন্দর ছিল।
মার্কিন যুক্তরাষ্ট্রে এয়ার ট্রাফিক কন্ট্রোল তিনটি বিভাগ তৈরি করেছে। প্রথম বিশ্বযুদ্ধের পর ১৯২২ সালে বায়ু মেল রেডিও স্টেশনগুলি (এএমআরএস) প্রথম তৈরি হয়েছিল, যখন মার্কিন যুক্তরাষ্ট্রে পোস্ট অফিসের নির্দেশ এবং পরিদর্শন বিমান চলাচল ট্র্যাক করতে সেনাবাহিনীর দ্বারা উন্নত প্রযুক্তি ব্যবহার করে শুরু করেন। সময়ের সাথে সাথে, এএমআরএস কেন্দ্রগুলি ফ্লাইট সার্ভিস স্টেশনে রূপান্তর হয়। আজকের ফ্লাইট সার্ভিস স্টেশনগুলি নিয়ন্ত্রণ নির্দেশাবলী প্রদান করে না, তবে অন্যান্য অনেক ফ্লাইট সম্পর্কিত তথ্য পরিষেবা সরবরাহ করে। তারা এমন এলাকায় এটিসি থেকে রিলে কন্ট্রোল নির্দেশনা দেয় যেখানে ফ্লাইট পরিষেবয় রেডিও বা ফোন কভারেজের একমাত্র সুবিধা। প্রথম বিমানবন্দর ট্রাফিক কন্ট্রোল টাওয়ার, ১৯৩০ সালে ক্লিভল্যান্ডে খোলা একটি নির্দিষ্ট বিমানবন্দরে বিমানের আগমন, প্রস্থান এবং বিমানের গতিবিধি নিয়ন্ত্রণ করেন। ১৯৫০-এর দশকে রাডার গ্রহণের পরে আগমন/প্রস্থান নিয়ন্ত্রণ সুবিধাগুলি বড় আকারে ব্যস্ত আকাশসীমা পর্যবেক্ষণ এবং নিয়ন্ত্রণ করার জন্য তৈরি হয়েছিল। ১৯৩৫ সালে এনজে-এর নিউয়ার'তে চালু হয় প্রথম বায়ু রুট ট্রাফিক কন্ট্রোল সেন্টার, যা প্রস্থান ও গন্তব্যের মধ্যে বিমান চালানোর নির্দেশ দেয়, ১৯৩৬ সালে শিকাগো এবং ক্লেভেল্যান্ড দ্বারা এর অনুসরণ করা হয়।